da da en da da da da da da da da da da da da nb da da da da da da da sv nl da da da da nl da da da en da en da da da nb tr da nn en en nb
Kronprinsen løber sig ikke til almindeligheder - Allan Ohms
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 30. maj 2018 i Debat, politik & samfund Skriv en kommentar 1,317 visninger 0
“Er det en regents opgave at repræsentere det liv, som i forvejen kendetegner så mange danskere fyldt med sport, familieliv, rockmusik, korrekt tolerance og et noget uformuleret forhold til religion? Eller skal han repræsentere noget mere”?
Sådan spørger sognepræst Sørine Gotfredsen i Berlingske. Hun svarer selv: “Svaret er vist givet”. Underforstået: kronprinsen skal være som moderen, der “mestrer kunsten at gøre vores horisont større. Som et religiøst menneske kan hun sige sætninger, som mange tøver med at formulere”.
Kort sagt: kronprins Frederik er for almindelig og for tæt på almindelige danskere. Dette er for alvor blevet afsløret af det berømmede Royal Run, hvor jeg fornemmer, at Sørine Gotfredsen hellere havde set kronprinsen indkalde os til fødselsdagsgudstjenester i landets kirker end til familieløb af overkommelig længde.
Dronning Margrethe var naturligt tøvende, da hun tog over i 1972. Hun valgte modigt sin egen stil. Meget forskellig fra Kong Frederik den IXs. Derfor har hun formået at holde sammen på et kongehus, der har overlevet 1968-følgevirkningerne og So Me-tidens mange udfordringer. Ja, Dronningen har gjort det så godt, at kun en lille håndfuld republikanere – uden held – i søndags forsøgte at ødelægge alle os, der fyldte slotspladsen for at fejre vores kronprins.
Men – verden skal ikke forlænges med brædder og derfor skal vores kronprins selvfølgelig ikke være en klon af vores dygtige dronning. Han skal være sig selv. Synes jeg.
Kronprinsesse Mary taler for kronprins Frederik
“Du kan tale med alle, og du tror på, at vi alle kan bidrage; at vi altid kan lære noget af hinanden, fordi vi aldrig oplever livet ens. Du opfatter os som forbundne på tværs af forskelligheder. Og jo flere perspektiver, jo større udsyn”, sagde kronprinsen søndag i en fantastisk fødselsdagstale. Evnen til at tale med alle, lysten til at vedkende sig interesse for og viden om kunst, musik, sport og konkurrence og til at dele det med os andre, er ikke, som Sørine Gotfredsen synes at mene, et udtryk for, at kronprinsen er god nok. Befinder han sig for langt under bjælken eller hvad mener hun? Jeg synes, at hans klaviatur tværtimod er en kvalitet, som passer fint ind i den tid hvor kronprinsen skal videreudvikle evnen til at bestride – og siden de facto at bestride – kongehvervet.
Sørine Gotfredsen insinuerer, at kronprinsen alene har en fysisk og ikke en åndelig dimension og hun frygter, at han drukner i mængden af almindeligheder. Den frygt vil jeg kalde noget overdrevet. Kronprinsen skiller sig klart ud fra mængden, ikke kun når han graver sig under bjælken, men også når han i øvrigt træder frem, så vi kan se ham. Modsat flere af vores toppolitikere og andre med privilegier mener kronprinsen for eksempel, at hans børn skal gå i folkeskole og de skal ikke bringes dertil i bil, men på ladcykel. Henset til kronprinsens baggrund og muligheder er det ikke almindeligheder, men ualmindeligheder. Han har valgt at tage hånd om sine børn og sin familie og vær sig selv bekendt. Det og hans hele adfærd vidner om en åndfuldhed og kronprinsen bliver en vigtig rollemodel for mange, der i den travle hverdag overser denne værdi.
Skal det forhold, at flere end 70.000 mennesker løber med kronprinsen tages om udtryk for, at manden mangler en åndelig dimension? Eller betyder det, at han i virkeligheden bedre end en sognepræst formår at stige ned fra talerstolen og være til stede i nuet på nutidens præmisser? Uden det betdyder, at han er en intellektuel nullitet?
Kronprinsen har – igen med kronprinsessens fine ord – “altid afsøgt grænser, og har insisteret på at forme rammen efter mennesket og ikke ladet rammen forme ham selv. Han har ladet sin passion være et kompas, og han har udlevet farens livstilgang; at der i det skæve og det overraskende ofte ligger en berigelse begravet”. Åndfuldt.
Kronprinsen løber sig ikke til almindelighed. Han forstiller sig ikke og selvom han har en særlig livsopgave, så lider han ikke af berøringsangst. Han har berøringslyst. Kronprinsen kender sin plads, endda så godt, at han ikke behøver vise det med magtsymboler – det er OK at bevæge sig blandt almindelige mennesker. Vi er mange, der glæder os over en moderne, tænksom og vidende kronprins med en god personlighed. Tak for det.
Sørine Gotfredsen i Berlingske 27.05.2018: Kronprinsen må ikke løbe sig til almindelighed
Kronprinsesse Marys tale til kronprinsen på TV
Kronprins Frederik kommenterer talen
Forrige: Royal Run: Hatten af for kronprins Frederik – det er kongeligt
Næste: Jeg er træt af mistænkeliggørelse af advokater
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved